**Charok Bendang Mak Kib** (Jawi: ‏چاروق بندڠ مق كيب‎code: ms is deprecated ‎), atau juga dikenali sebagai **Charuk Bendang Mak Kib** dan **Caruk Bendang Mak Kib** merujuk kepada sebatang sungai di Daerah Padang Terap, iaitu salah satu daerah di Kedah Darul Aman, Malaysia. Charok Bendang Mak Kib mengalir di sepanjang kawasan perhutanan di Mukim Batang Tunggang Kiri, bermula di Bukit Goh Lembu dan tamat di pertemuan Sungai Seraya. Ia terletak kira-kira 400 kilometer (248.5 bt) ke arah utara dari ibu negara Malaysia, Kuala Lumpur.

Sejarah
-------

Rekod terawal mengenai Charok Bendang Mak Kib dijumpai dalam gazetir, "*Gazetter (No. 11) – Malay States*" yang diterbitkan pada tahun 1944, karya Jabatan Tentera Laut Amerika Syarikat dengan kedudukan koordinat di 6°25′N 100°42′E﻿ / ﻿6.417°N 100.700°E﻿ / 6.417; 100.700.

Ciri-ciri fizikal
-----------------

Berdasarkan peta Tanah Melayu bersiri HIND 1035 oleh Jabatan Ukur Negeri-negeri Melayu Bersekutu (FMS Survey), sumber bagi Charok Bendang Mak Kib terletak di Bukit Goh Lembu dengan anggaran ketinggian dari atas min aras laut mencecah 272 meter (892.4 ka), di rujukan grid RG4393. Selain itu, sumber sungai Charok Damar dan Charok Ketun juga terletak berdekatan dengan sumber Charok Bendang Mak Kib. Ia akan sedikit melengkung apabila mencecah di kaki bukit dengan menelusri Hutan Simpan Kekal Koh Mai, lalu diteruskan ke hilir ke arah barat daya. Charok Bendang Mak Kib akan membuat pertemuan antara dua anak sungai tanpa nama dari Bukit Goh Lembu dan seterusnya melalui kawasan pertanian sawah padi yang diusahakan oleh penduduk setempat. Sebelum sampi ke hilirnya, Charok Bendang Mak Kib akan melintasi jambatan pejalan kaki dahulu, kemudian melengkung sedikit berbentuk "L" terbalik. Sungai ini akan bermuara dengan membuat pertemuan antara Sungai Seraya, di ketinggian atas min aras laut iaitu 76 meter (249.3 ka) di kawasan perkampungan kecil Kampung Seraya di RG4192.

Ciri-ciri lembangan
-------------------

Menurut peta FMS Survey, terdapat dua sungai tanpa nama bermuara di Charok Bendang Mak Kib.

Klimatologi
-----------

Iklim di sekitar kawasan lembah Charok Bendang Mak Kib ialah iklim khatulistiwa (dikelaskan sebagai *Af* dalam pengelasan iklim Köppen). Purata suhu di lembah sungai Charok Bendang Mak Kib pada tahun 2000 hingga 2019 ialah 27.4 °C (81.3 °F). Bulan yang paling panas ialah April dengan suhu mencecah 28.5 °C (83.3 °F) dan bulan paling sejuk ialah Disember dengan suhu 26.6 °C (79.9 °F). Purata pembentukan kerpasan iaitu air hujan turun di sekitar kawasan ini adalah 215 milimeter (8.5 in) pertahunnya. Bulan November merekodkan bulan pembentukan kerpasan yang tinggi iaitu, sebanyak 286.1 milimeter (11.3 in) manakala bulan yang paling rendah pembentukannya pula terjadi pada bulan Februari dengan 59.1 milimeter (2.3 in).

Lihat juga
----------

* Senarai sungai di Malaysia

Rujukan
-------

1. 1 2  "Charok Bendang Mak Kib, Malaysia" (dalam bahasa Inggeris). Geonames. 2 Januari 2009. Dicapai pada 27 Februari 2023.
2. 1 2  Jabatan Tentera Laut Amerika Syarikat (Oktober 1944). *Gazetter (No. 11) – Malay States* [*Gazetir (Ke-11) Tanah Melayu*] (dalam bahasa Inggeris). Washington: US Goverment Printing Office. Dicapai pada 20 Februari 2020.
3. 1 2 3  Survey Department, Federated Malay States (1945) (dalam bahasa Inggeris). *Malay Peninsula 1945 – Kedah* (Peta). 1:63,360. HIND 1035: Kepingan 2 E/11. Malaysia.
4. 1 2 3  Survey Department Federated Malay States, Great Britain War Office General Staff Geographical Section (1949) (dalam bahasa Inggeris). *Malay Peninsula 1945 – Kedah* (Peta). 1:63,360. GSGS 4203: Kepingan 2E/11. Malaysia.
5. ↑  Peel, M C; Finlayson, B L. "Updated World Map of The Köppen-Geiger Climate Classification" [Peta Dunia Baharu mengenai Pengelasan Iklim Köppen-Geiger]. *Hydrology and Earth System Sciences* (dalam bahasa Inggeris). **11**: 1633–1644. doi:10.5194/hess-11-1633-2007. Dicapai pada 30 Januari 2016.
6. 1 2  Laura Zepner; Pierre Karrasch; Felix Wiemann; Lars Bernard (2020). "ClimateCharts.net – Kampong Tongpu, Kedah, Malaysia (2000–2019)" (dalam bahasa Inggeris). Technical University of Dresden. doi:10.1080/17538947.2020.1829112. Dicapai pada 20 September 2022.
7. 1 2  Ian C Harris; Philip D. Jones; Tim Osborn; Climatic Research Unit (2021). "CRU TS4.05: Climatic Research Unit (CRU) Time-Series (TS) version 4.05 of high-resolution gridded data of month-by-month variation in climate (Jan. 1901- Dec. 2020)" (dalam bahasa Inggeris). NERC EDS Centre for Environmental Data Analysis. Dicapai pada 10 Februari 2023.